
ŠIAULIŲ MIESTO SAVIVALDYBĖS TARYBA

SPRENDIMAS
DĖL LAIKINOSIOS KARIŲ PALAIKŲ PERKĖLIMO IR LAIDOJIMO VIETOS PAŽENKLINIMO KOMISIJOS  SUDARYMO IR NUOSTATŲ PATVIRTINIMO

2025 m. rugsėjo 4 d. Nr.
Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Antrojo pasaulinio karo Sovietų Sąjungos ir kitų šalių, propaguojančių totalitarinius, autoritarinius režimus ir jų ideologiją, karių palaikų perkėlimo ir laidojimo vietos paženklinimo tvarkos aprašo, patvirtinto Lietuvos Respublikos Vyriausybės 2025 m. rugpjūčio 27 d. nutarimu Nr. „Dėl Antrojo pasaulinio karo Sovietų Sąjungos ir kitų šalių, propaguojančių totalitarinius, autoritarinius režimus ir jų ideologiją, karių palaikų perkėlimo ir laidojimo vietos paženklinimo tvarkos aprašo patvirtinimo“, 5 punktu, Šiaulių miesto savivaldybės taryba  nusprendžia:
1. Sudaryti Laikinąją karių palaikų perkėlimo ir laidojimo vietos paženklinimo komisiją:
pirmininkas – Antanas Bartulis, Šiaulių miesto savivaldybės administracijos direktorius;
pirmininko pavaduotojas – Valdas Markevičius, Šiaulių miesto savivaldybės administracijos Miesto plėtros ir paveldosaugos skyriaus vedėjas;
sekretorė – Ineta Pavlovienė, Šiaulių miesto savivaldybės administracijos Miesto plėtros ir paveldosaugos skyriaus vyriausioji specialistė;
nariai: 
Mantas Antanavičius, Šiaulių miesto savivaldybės administracijos Miesto plėtros ir paveldosaugos skyriaus  vyriausiasis specialistas;
Eglė Bružienė, Šiaulių miesto savivaldybės administracijos Miesto ūkio ir aplinkos skyriaus vedėja;
Lietuvos gyventojų genocido ir rezistencijos tyrimo centro atstovas;
Lietuvos Respublikos krašto apsaugos ministerijos atstovas;
Lietuvos Respublikos užsienio reikalų ministerijos atstovas;
Kultūros paveldo departamento prie Kultūros ministerijos atstovas.
2. Patvirtinti Laikinosios karių palaikų perkėlimo ir laidojimo vietos paženklinimo komisijos nuostatus (pridedama).

